Webber wen op Silverstone | Nuus24
Vettel breek rekord, spring wéér voor weg
Webber weier Red Bull-spanbevel
Silverstone – Mark Webber het Sondag sy negende Grand Prix-oorwinning in Brittanje gevier.Die 35-jarige Australiër het in 52 rondtes sy taktiese vernuf getoon om uiteindelik drie sekondes voor Fernando Alonso se Ferrari oor die wenstreep te jaag.Dit was Webber se tweede oorwinning vanjaar, ná hy ook op Monaco geseëvier het, en sy tweede oorwinning by Silverstone in drie jaar.Webber se Red Bull-spanmaat Sebastian Vettel was derde.Webber se wentyd was een uur, 25 minute en 11,288 sekondes.Sowat 120 000 mense het opgedaag om die wedren by Silverstone te volg.– Vir die jongste sportnuus volg Nuus24Sport op Twitter.
Lees meer oor: mark webber | formule 1 VOLGENDE OP NUUS24X Bure ontstig oor kunsmis-aanleg
Bure is ontstoke oor die koolstof-kunsmisaanleg op ‘n kleinhoewe in Kleinfontein. Hulle sê dat dié aanleg die omgewing besoedel en hulle kla oor die uitbroei van vlieglarwes, geraas en waterverbruik.
Ander klagtes gaan oor die swaarvoertuig-gebruik van die Spoornetpad, die onderhoud van die pad en die toename van stof.
Mense van die omgewing vra dat die swaar verkeer wat produkte op die spoorpad aanry, beheer moet word met ’n beperking van ongeveer 10 vragte per dag.
Die Spoortnetpad is ‘n grondpad wat by die treinbrug by die Boschkop teerpad, naby die T-aansluiting met die R515, aansluit.
Inwoners vra ook dat geraas op so 'n vlak sal bly dat ander plotbewoners nog die natuurgeluide sal kan hoor. Die ideaal is dat die kragopwekker en veral die droërs se geraas geabsorbeer moet word op die plek waar hulle staan.
‘n Groep mense bekend as die Kleinfonteingemeenskap het op 13 Augustus op Tweedracht ‘n vergadering met dr Ferdi Labuschagne, eienaar en besturende direkteur van Sapling Fertilizer, gehad waar dié probleme bespreek is.
Die Boschkopse gemeenskap is ook in kontak met Ferdi oor dieselfde probleme en die Magalies-Bronberg Grondeienaarsvereniging het bevestig dat hulle ‘n klagte oor dié aanleg by die stadsraad ingedien het.
Ferdi het in ‘n e-pos aan gemeenskapslede gesê dat hy enige tyd gereed is vir enige iemand om hom te skakel sodat probleme bespreek kan word en sodat hy kan probeer om dit op te los.
Ferdi het aan Die Bronberger gesê dat hy nie enige van die aantuigings wat gemaak word in die pers gaan antwoord nie en dat hy ook nie enige korrespondensie daaroor in die pers gaan voer nie.